Rikunarita-ORG/Wikinium huggingface dataset:
# ਫਰਮੈਂਟੇਸ਼ਨ

ਫਰਮੈਂਟੇਸ਼ਨ ਪ੍ਰਕਿਰਿਆ: CO2 ਦੇ ਬੁਲਬੁਲੇ ਫਰਮੈਂਟੇਸ਼ਨ ਮਿਸ਼ਰਣ ਤੇ ਝੱਗ ਦੀ ਇੱਕ ਉਪਰਲੀ ਪਰਤ ਬਣਾਉਂਦੇ ਹਨ.
**ਫਰਮੈਂਟੇਸ਼ਨ** ਇੱਕ ਵਿਗਿਆਨਿਕ ਪ੍ਰਕਿਰਿਆ ਹੈ, ਜੋ ਐਂਜ਼ਾਇਮਾਂ ਦੀ ਮਦਦ ਨਾਲ ਜੈਵਿਕ ਮਾਦੇ ਵਿੱਚ ਰਸਾਇਣਕ ਤਬਦੀਲੀਆਂ ਪੈਦਾ ਕਰਦੀ ਹੈ। ਜੀਵ-ਰਸਾਇਣ ਵਿਗਿਆਨ ਅਨੁਸਾਰ ਆਕਸੀਜਨ ਦੀ ਅਣਹੋਂਦ ਵਿੱਚ ਇਸਨੂੰ ਕਾਰਬੋਹਾਈਡਰੇਟਾਂ ਤੋਂ ਊਰਜਾ ਉਤਪਤ ਕਰਨ ਦੇ ਤੌਰ ਤੇ ਪਰਿਭਾਸ਼ਿਤ ਕੀਤਾ ਗਿਆ ਹੈ। ਭੋਜਨ ਉਤਪਾਦਨ ਦੇ ਸੰਦਰਭ ਵਿਚ, ਇਹ ਜਿਆਦਾਤਰ ਉਸ ਕਿਸੇ ਵੀ ਪ੍ਰਕਿਰਿਆ ਨੂੰ ਪ੍ਰਭਾਸ਼ਿਤ ਕਰਦਾ ਹੈ, ਜਿਸ ਵਿੱਚ ਸੂਖਮ-ਜੀਵਾਂ ਦੀ ਕਿਰਿਆ ਇੱਕ ਭੋਜਨ-ਪਦਾਰਥ ਜਾਂ ਪੀਣ ਲਈ ਲੋੜੀਂਦੀ ਤਬਦੀਲੀ ਲਿਆਉਂਦੀ ਹੈ. ਫਰਮੈਂਟੇਸ਼ਨ ਨੂੰ ਵਿਗਿਆਨਕ ਵੰਨਗੀ ਜ਼ਾਇਮੋਲੋਜੀ ਦੇ ਰੂਪ ਵਿੱਚ ਜਾਣਿਆ ਜਾਂਦਾ ਹੈ।

## ਹਵਾਲੇ
# ਸੂਮਰ

**ਸੂਮਰ** (ਅੱਕਦੀ: *ਸ਼ੂਮਰੂ*; ਸੂਮਰੀ: *ਕੀਂਗੀਰ*) ਦੱਖਣੀ ਇਰਾਕ ਵਿੱਚ ਇੱਕ ਰਹਿਤਲ ਅਤੇ ਇਤਿਹਾਸਕ ਇਲਾਕਾ ਸੀ। ਸੂਮਰ ਨੂੰ ਸਭ ਤੋਂ ਪਹਿਲਾਂ ਕੋਈ 4500 ਅਤੇ 4000 ਈਸਾ ਪੂਰਵ ਦੇ ਕਰੀਬ ਗੈਰ-ਸਾਮੀ ਲੋਕਾਂ ਨੇ ਆਬਾਦ ਕੀਤਾ। ਇਹਨਾਂ ਪੂਰਵ-ਇਤਿਹਾਸਕ ਲੋਕਾਂ ਨੂੰ ਅੱਜ-ਕਲ "ਉਬੈਦੀ" ਕਿਹਾ ਜਾਂਦਾ ਏ, ਅਤੇ ਇਹਨਾਂ ਦਾ ਨਿਕਾਸ ਸਾਮਰਾ ਸੰਸਕ੍ਰਿਤੀ (ਸਕਾਫ਼ਤ) ਤੋਂ ਹੋਇਆ ਮੰਨਿਆ ਜਾਂਦਾ ਏ।

## ਉਬੈਦ ਕਾਲ ਅਤੇ ਊਰੂਕ ਕਾਲ

**ਉਬੈਦ ਕਾਲ** (ਤਕਰੀਬਨ 6500 ਤੋਂ 3800 ਈਸਾ-ਪੂਰਵ) ਇੱਕ ਪੂਰਵ-ਇਤਿਹਾਸਕ ਕਾਲ ਏ। ਇਸ ਦਾ ਨਾਮ ਇਰਾਕ ਦੇ ਜ਼ੀ ਕਾਰ ਸੂਬੇ ਵਿੱਚ ਊਰ ਨਜ਼ਦੀਕ ਮੌਜੂਦ ਇੱਕ ਥੇਹ ਅਲ-ਉਬੈਦ ਤੋਂ ਪਿਆ ਏ।

**ਊਰੂਕ ਕਾਲ** (ਤਕਰੀਬਨ 4100 ਤੋਂ 2900 ਈਸਾ-ਪੂਰਵ), ਇਸ ਕਾਲ ਦਾ ਨਾਮ ਸੂਮਰੀ ਸ਼ਹਿਰ ਊਰੂਕ ਦੇ ਨਾਮ ਤੇ ਰਖਿਆ ਗਿਆ ਏ। ਇਸ ਕਾਲ ਵਿੱਚ ਪੁਰਾਤਨ (ਕਦੀਮੀ) ਇਰਾਕ ਵਿੱਚ ਸ਼ਹਿਰੀ ਜ਼ਿੰਦਗੀ ਦੀ ਸ਼ੁਰੂਆਤ ਹੋਈ। ਕੀਲਾਕਾਰ (Cuneiform Script) ਲਿਪੀ ਦੀ ਸ਼ੁਰੂਆਤ ਵੀ ਪਿਛੇਤੇ ਊਰੂਕ ਕਾਲ ਵਿੱਚ ਹੀ ਹੋਈ।

## ਹਵਾਲੇ
# ਅੰਤਰਰਾਸ਼ਟਰੀ ਮੁਦਰਾ ਕੋਸ਼

ਅੰਤਰਰਾਸ਼ਟਰੀ ਮਾਲੀ ਪੂੰਜੀ| ਆਈ.ਐੱਮ.ਐੱਫ਼. ਦਾ ਸਦਰ ਮੁਕਾਮ |
| ਸੰਖੇਪ | IMF FMI |
| ਨਿਰਮਾਣ | 27 ਦਸੰਬਰ 1945 ਨੂੰ ਰਸਮੀ ਤੌਰ ਉੱਤੇ ਬਣਿਆ (68 ਵਰ੍ਹੇ ਪਹਿਲਾਂ) 1 ਮਾਰਚ 1947 ਨੂੰ ਮਾਲੀ ਕੰਮ-ਕਾਜ ਅਰੰਭੇ (*ਯਥਾਰਥ* ਸਿਰਜਨਾ) (67 ਵਰ੍ਹੇ ਪਹਿਲਾਂ) |
| ਕਿਸਮ | ਕੌਮਾਂਤਰੀ ਮਾਲੀ ਸੰਸਥਾ |
| ਮੁੱਖ ਦਫ਼ਤਰ | ਵਾਸ਼ਿੰਗਟਨ, ਡੀ.ਸੀ., ਸੰਯੁਕਤ ਰਾਜ |
| ਮੈਂਬਰ | 29 ਦੇਸ਼ (ਸਥਾਪਕ); 188 ਦੇਸ਼ (ਅੱਜ ਦੀ ਮਿਤੀ 'ਚ) |
| ਅਧਿਕਾਰਤ ਭਾਸ਼ਾ  | ਅੰਗਰੇਜ਼ੀ, ਫ਼ਰਾਂਸੀਸੀ ਅਤੇ ਸਪੇਨੀ |
| ਪ੍ਰਬੰਧਕੀ ਸੰਚਾਲਕ | ਕ੍ਰਿਸਟੀਨ ਲਾਗਾਰਡ |
| ਮੁੱਖ ਅੰਗ | Board of Governors |
| ਵੈੱਬਸਾਈਟ | www.imf.org |

**ਅੰਤਰਰਾਸ਼ਟਰੀ ਮਾਲੀ ਪੂੰਜੀ** (**ਆਈ.ਐੱਮ.ਐੱਫ਼.**) ਇੱਕ ਕੌਮਾਂਤਰੀ ਜੱਥੇਬੰਦੀ ਹੈ ਜਿਹਦੀ ਸ਼ੁਰੂਆਤ 1944 'ਚ ਬ੍ਰੈਟਨ ਵੁੱਡਸ ਕਾਨਫ਼ਰੰਸ 'ਚ ਹੋਈ ਸੀ ਪਰ ਰਸਮੀ ਤੌਰ ਉੱਤੇ 1945 ਵਿੱਚ 29 ਮੈਂਬਰ ਦੇਸ਼ਾਂ ਵੱਲੋਂ ਵਿੱਢਿਆ ਗਿਆ। ਇਹਦਾ ਮਿੱਥਿਆ ਟੀਚਾ ਦੂਜੀ ਵਿਸ਼ਵ ਜੰਗ ਮਗਰੋਂ ਦੁਨੀਆ ਦੇ ਅੰਤਰਰਾਸ਼ਟਰੀ ਅਦਾਇਗੀ ਪ੍ਰਬੰਧ ਦੀ ਮੁੜ-ਉਸਾਰੀ ਵਿੱਚ ਹੱਥ ਵਟਾਉਣਾ ਸੀ। ਦੇਸ਼ ਕੋਟਾ ਪ੍ਰਨਾਲੀ ਦੇ ਰਾਹੀਂ ਇੱਕ ਸਾਂਝੀ ਭਾਈਵਾਲੀ ਵਿੱਚ ਸਰਮਾਇਆ (ਫ਼ੰਡ) ਪਾਉਂਦੇ ਹਨ ਜੀਹਦੇ ਤੋਂ ਅਦਾਇਗੀ ਦੇ ਕੁਮੇਲ ਵਾਲ਼ੇ ਦੇਸ਼ ਆਰਜ਼ੀ ਤੌਰ ਉੱਤੇ ਪੈਸੇ ਅਤੇ ਹੋਰ ਵਸੀਲੇ ਉਧਾਰ ਲੈ ਸਕਦੇ ਹਨ। 2010 ਦੇ ਅਖ਼ੀਰ 'ਚ ਹੋਈ *ਕੋਟਿਆਂ ਦੀ 14ਵੀਂ ਆਮ ਪੜਚੋਲ* ਮੁਤਾਬਕ ਇਹ ਸਰਮਾਇਆ ਉਦੋਂ ਦੀਆਂ ਮੌਜੂਦਾ ਵਟਾਂਦਰਾ ਦਰਾਂ ਉੱਤੇ 476.8 ਅਰਬ ਦੇ ਖ਼ਾਸ ਕਢਾਈ ਹੱਕ ਜਾਂ 755.7 ਅਰਬ ਸੰਯੁਕਤ ਰਾਜ ਡਾਲਰ ਸੀ।

## ਹਵਾਲੇ
# ਰੇਲਵੇ ਸਟੇਸ਼ਨ

ਕਟੜਾ ਰੇਲਵੇ ਸਟੇਸ਼ਨ
ਲੁਧਿਆਣਾ ਰੇਲਵੇ ਸਟੇਸ਼ਨ
ਲਹੌਰ ਰੇਲਵੇ ਸਟੇਸ਼ਨ
**ਰੇਲਵੇ ਸਟੇਸ਼ਨ** ਜਾਂ **ਰੇਲ ਅੱਡਾ** ਕਿਸੇ ਰੇਲ ਪਟੜੀ ਤੇ ਐਸੀ ਥਾਂ ਹੁੰਦੀ ਹੈ ਜਿਥੇ ਰੇਲ ਗੱਡੀ ਆਪਣੇ ਵੇਲੇ ਨਾਲ਼ ਰੁਕੇ, ਪਾਂਧੀ ਜਾਂ ਸਮਾਨ ਉਤਾਰੇ ਤੇ ਚੜ੍ਹਾਵੇ। ਇਹਦੇ ਵਿਚ ਰੇਲ ਦੀ ਪਟੜੀ ਨਾਲ਼ ਇਕ ਪੱਟੀ ਹੁੰਦਾ ਹੈ ਤੇ ਇਹਦੇ ਨਾਲ਼ ਇਕ ਮਕਾਨ ਹੁੰਦਾ ਹੈ ਜਿਥੋਂ ਟਿਕਟ ਮਿਲਦੇ ਹਨ ਤੇ ਉਡੀਕ ਕਰਨ ਲਈ ਬੈਠਣ ਦੀ ਥਾਂ ਹੁੰਦੀ ਹੈ। ਇਕ ਸਟੇਸ਼ਨ ਜ਼ਮੀਨ ਜਾਂ ਪਟੜੀ ਦੀ ਪੱਧਰ ਤੇ, ਜ਼ਮੀਨ ਦੇ ਥੱਲੇ ਜਾਂ ਜ਼ਮੀਨ ਤੋਂ ਉੱਪਰ ਵੀ ਹੋ ਸਕਦਾ ਹੈ।
# ਅਨਹੁਈ

**ਅਨਹੁਈ** (安徽, Anhui) ਚੀਨ ਦੀ ਪੀਪਲਜ਼ ਰੀਪਬਲਿਕ ਦੀ ਇੱਕ ਸੂਬਾ ਹੈ। ਇਹ ਸੂਬਾ ਪੂਰਬੀ ਚੀਨ ਵਿੱਚ ਯਾਂਗਤਸੇ ਨਦੀ ਅਤੇ ਹੁਆਈ ਨਦੀ ਤੋਂ ਪਾਰ ਵਿੱਚ ਸਥਿਤ ਹੈ। ਇਸ ਦੀ ਰਾਜਧਾਨੀ ਹੇਫੇਈ ਸ਼ਹਿਰ ਹੈ।ਇਤਿਹਾਸ ਅਨੁਸਾਰ ਇੱਥੇ ਇੱਕ ਵਾਨ (皖, Wan) ਨਾਮਕ ਰਾਜ ਹੁੰਦਾ ਸੀ। ਇਸ ਸੂਬੇ ਦਾ ਮੱਧ - ਉੱਤਰੀ ਹਿੱਸਾ ਹੁਆਈ ਨਦੀ ਦੇ ਡਰੇਨੇਜ ਬੇਸਿਨ ਵਿੱਚ ਆਉਂਦਾ ਹੈ, ਜਦਕਿ ਸੂਬੇ ਦਾ ਉੱਤਰੀ ਹਿੱਸਾ, ਉੱਤਰੀ ਚੀਨ ਪਲੇਨ ਦਾ ਹਿੱਸਾ ਹੈ। ਦੱਖਣ ਵਿੱਚ ਦਾਬਿਆ ਪਹਾੜੀ ਦੀ ਮੌਜੂਦਗੀ ਕਾਰਨ ਇਹ ਖੇਤਰ ਬਹੁਤ ਹੀ ਜ਼ਿਆਦਾ ਪਹਾੜੀ ਹੈ,ਜੋ ਕਿ ਇਸ ਦੀ ਕੁਦਰਤੀ ਸੁੰਦਰਤਾ ਵਿੱਚ ਬਹੁਤ ਵੱਡਾ ਯੋਗਦਾਨ ਦਿੰਦਾ ਹੈ। ਇਸ ਸੂਬੇ ਦੇ ਉੱਤਰੀ ਅਤੇ ਦੱਖਣੀ ਹਿੱਸਿਆਂ ਦੇ ਮੌਸਮ ਬਹੁਤ ਹੀ ਜ਼ਿਆਦਾ ਫਰਕ ਹੈ। ਉੱਤਰ ਵਿੱਚ ਕਣਕ ਅਤੇ ਮਿੱਠੇ ਆਲੂਆਂ (ਸ਼ਕਰਕੰਦੀ) ਦਾ ਉਤਪਾਦ ਕੀਤਾ ਜਾਂਦਾ ਹੈ, ਜਦਕਿ ਦੱਖਣੀ ਹਿੱਸਿਆਂ ਦੇ ਵਿੱਚ ਚਾਵਲ ਦੀ ਖੇਤੀ ਕੀਤੀ ਜਾਂਦੀ ਹੈ। ਚੀਨ ਦੇ ਹੋਰ ਸੂਬਿਆਂ ਦੇ ਮੁਕਾਬਲੇ ਇਸ ਸੂਬੇ ਨੂੰ ਬਹੁਤ ਪਿੱਛੇ ਮੰਨਿਆ ਗਿਆ ਹੈ ਇਥੋ ਦੇ ਬਹੁਤੇ ਸਾਰੇ ਲੋਕ ਹਾਨ ਚੀਨੀ ਜਾਤੀ ਦੇ ਹਨ। ਇਤਿਹਾਸ ਦੇ ਅਨੁਸਾਰ ਇਹ ਸੂਬਾ ਹਾਨ ਚੀਨੀਆਂ ਅਤੇ ਹੋਰ ਜਾਤੀਆਂ ਦੇ ਲੋਕਾਂ ਸਰਹੱਦੀ ਖੇਤਰ ਸੀ ਜਿਸ ਦੇ ਕਾਰਨ ਇੱਥੇ ਬਹੁਤ ਸਾਰੇ ਯੁੱਧ ਚਲਦੇ ਰਹੰਦੇ ਸਨ ਤੇ ਹਮੇਸ਼ਾਂ ਅਸਥਿਰਤਾ ਰਿਹੰਦੀ ਸੀ।

## ਅਨਹੁਈ ਦੇ ਕੁੱਝ ਦਰਿਸ਼

* ਦੋਗਜੀ ਜ਼ਿਲਾ
* ਫੋਜੀਲਿੰਗ
* ਤਾਈਜੀ ਗੁਫ਼ਾ
* ਮਾਨਸ਼ਾਨ ਰੇਲਵੇ ਸਟੇਸ਼ਨ
* ਦੋਊ ਸ਼ਾਨ ਸਟਰੀਟ

## ਆਰਥਿਕਤਾ

ਅਨਹੁਈ ਦੇ ਕੁੱਝ ਮੁੱਖ ਸਿਹਰਾਂ ਵਿੱਚ ਕੁਦਰਤੀ ਸਰੋਤਾਂ ਦਾ ਬਹੁਤ ਵੱਡਾ ਭੰਡਾਰ ਹੈ।ਟੋੰਗਲਿੰਗ ਵਿੱਚ ਤਾਂਬਾ, ਹੁਆਈਨਾਨ ਵਿੱਚ ਕੋਲਾ,ਅਤੇ ਪਿੱਤਲ ਮਾ'ਅਨਸ਼ਨ ਵਿੱਚ ਲੋਹਾ, ਆਦਿ ਵਰਗੇ ਕੁਦਰਤੀ ਖਣਿਜ ਪਦਾਰਥਾਂ ਦੇ ਭੰਡਾਰ ਮਿਲਦੇ ਹਨ। ਇਸ ਦੇ ਨਾਲ-ਨਾਲ ਇੱਥੇ ਬਹੁਤ ਸਾਰੇ ਉਦਯੋਗ ਵੀ ਹਨ ਜੋ ਕਿ ਇਹ ਕੁਦਰਤੀ ਖਣਿਜ ਪਦਾਰਥਾਂ ਨਾਲ ਸਬੰਧਤ ਉਦਾਹਰਨ ਲਈ ਮਾ'ਅਨਸ਼ਨ ਵਿੱਚ ਸਟੀਲ ਉਦਯੋਗ।

## ਮੁੱਖ ਸ਼ਹਿਰ

* ਹੇਫੇਈ
* ਵੁਹੁ
* ਐਨਕੁਈੰਗ
* ਹੁਆਂਗਸ਼ਾਨ
* ਟੋੰਗਲਿੰਗ
* ਮਾ'ਅਨਸ਼ਨ
* ਹੁਆਈਨਾਨ
* ਬੇੰਗਬੂ
* ਬੋਜ਼ਹੋਊ

## ਧਰਮ

ਅਨਹੁਈ ਵਿੱਚ ਜ਼ਿਆਦਾਤਾਰ ਲੋਕ ਚੀਨੀ ਲੋਕ ਧਰਮ, ਤਾਓਵਾਦ ਪਰੰਪਰਾ ਅਤੇ ਚੀਨੀ ਬੁੱਧ ਧਰਮ ਨਾਲ ਸੰਬੰਧ ਰਖਦੇ ਹਨ। 2007 ਅਤੇ 2009 ਵਿੱਚ ਹੋਏ ਸਰਵੇਖਣ ਅਨੁਸਾਰ, ਆਬਾਦੀ ਦਾ 4.64 % ਹਿੱਸਾ, ਪੁਰਖਿਆ ਦੇ ਸੰਪਰਦਾਇ ਵਿੱਚ ਵਿਸ਼ਵਾਸ ਕਰਦਾ ਹੈ ਤੇ ਆਬਾਦੀ ਦਾ 5.30 % ਹਿੱਸਾ ਮਸੀਹੀ ਧਰਮ ਨਾਲ ਸੰਬੰਧ ਰੱਖਦਾ ਹੈ।

## ਇਹ ਵੀ ਵੇਖੋ

* ਲੀਆਓਨਿੰਗ
* ਯਾਂਗਤਸੇ ਨਦੀ
* ਹੇਫੇਈ

## ਹਵਾਲੇ

## ਬਾਹਰੀ ਜੋੜ

* Anhui Government website Archived 2015-10-07 at the Wayback Machine.
* Anhui Provincial Tourism Administration Official Site Archived 2014-04-18 at the Wayback Machine.
* Economic profile for Anhui Province at HKTDC
* Chisholm, Hugh, ed. (1911) "Ngan-hui" *Encyclopædia Britannica* (11th ed.) Cambridge University Press
# 1932 ਸਰਦ ਰੁੱਤ ਓਲੰਪਿਕ ਖੇਡਾਂ

III Olympic Winter Games| ਤਸਵੀਰ:1928 Winter Olympics poster.jpg |
| ਜਗ੍ਹਾ | ਝੀਲ ਪਲੇਸਿਡ ਨਿਉਯਾਰਕ ਅਮਰੀਕਾ |
| ਰਾਸ਼ਟਰ | 25 |
| ਐਥਲੀਟ | 464 (438 ਮਰਦ, 26 ਔਰਤਾਂ) |
| ਈਵੈਂਟ | 14 in 4 ਓਲੰਪਿਕ ਖੇਡਾਂ (8 ਈਵੈਂਟ) |
| ਉਦਘਾਟਨ | 15 ਜਨਵਰੀ |
| ਸਮਾਪਤੀ | 4 ਫਰਵਰੀ |
| ਦੁਆਰਾ ਉਦਘਾਟਨ | ਰਾਸ਼ਟਰਪਤੀ ਐਡਮੰਡ ਸਚੁਲਥੈਸ |
| ਸਟੇਡੀਅਮ | ਜੇਮਨ ਬਾਂਡ ਓਲੰਪਿਕ ਸਟੇਡੀਅਮ |
|  |

**1932 ਸਰਦ ਰੁੱਤ ਓਲੰਪਿਕ ਖੇਡਾਂ** ਜਿਹਨਾਂ ਨੂੰ ਅਧਿਕਾਰਤ ਤੌਰ ਤੇ III ਓਲੰਪਿਕ ਸਰਦ ਰੁੱਤ ਖੇਡਾਂ ਵੀ ਕਿਹਾ ਜਾਂਦਾ ਹੈ। ਇਹ ਖੇਡ ਮੇਲਾ ਅਮਰੀਕਾ ਦੇ ਸ਼ਹਿਰ ਨਿਉਯਾਰਕ ਵਿਖੇ 15 ਫਰਵਰੀ ਤੋਂ 4 ਫਰਵਰੀ ਤੱਕ ਕਰਵਾਇਆ ਗਿਆ।

## ਹਵਾਲੇ
# ਮਕਾਉ

ਮਕਾਊ ਦਾ ਝੰਡਾ
ਮਕਾਊ ਦਾ ਨਿਸ਼ਾਨ
ਮਕਾਉ
**ਮਕਾਊ** (ਜਾਂ **ਮਕਾਉ**) ਚੀਨ ਦੇ ਦੋ ਖ਼ਾਸ ਪ੍ਰਬੰਧਕੀ ਖੇਤਰਾਂ ਵਿੱਚੋਂ ਇੱਕ ਹੈ, ਦੂਜਾ ਹਾਂਗਕਾਂਗ ਹੈ। ਮਕਾਊ ਪਰਲ ਨਦੀ ਡੈਲਟੇ ਦੇ ਪੱਛਮ ਵੱਲ ਸਥਿਤ ਹੈ। ਉੱਤਰ ਵਿੱਚ ਇਸ ਦੀ ਹੱਦ ਗੁਆਂਗਡੋਂਗ ਸੂਬੇ ਨਾਲ਼ ਲੱਗਦੀ ਹੈ ਅਤੇ ਦੱਖਣ ਅਤੇ ਪੂਰਬ ਵਿੱਚ ਦੱਖਣ ਚੀਨ ਸਾਗਰ ਹੈ।

ਮਕਾਊ ਦੇ ਮੁੱਖ ਕਾਰਖ਼ਾਨਿਆਂ ਵਿੱਚ ਬਸਤਰ, ਇਲੇਕਟ੍ਰਾਨਿਕਸ ਸਮੱਗਰੀ, ਖਿਡੌਣੇ ਅਤੇ ਸੈਰ ਸ਼ਾਮਿਲ ਹਨ, ਇਹ ਸਭ ਮਿਲ ਕੇ ਇਸਨੂੰ ਦੁਨੀਆ ਦੇ ਸਭ ਤੋਂ ਧਨੀ ਸ਼ਹਿਰਾਂ ਵਿੱਚ ਵਲੋਂ ਇੱਕ ਬਣਾਉਂਦੇ ਹਨ। ਇੱਥੇ ਵਿਆਪਕ ਸ਼੍ਰੇਣੀ ਦੇ ਹੋਟਲ, ਰਿਜ਼ਾਰਟ, ਸਟੇਡੀਅਮ, ਰੇਸਤਰਾਂ ਅਤੇ ਜਊਆਘਰ ਹਨ।

ਖ਼ਾਸ ਪ੍ਰਬੰਧਕੀ ਖੇਤਰ ਦੇ ਰੂਪ ਵਿੱਚ ਮਕਾਊ ਦੀ ਆਪਣੀ ਕਨੂੰਨੀ ਵਿਵਸਥਾ, ਟੈਲੀਫ਼ੋਨ ਕੋਡ ਅਤੇ ਪੁਲਸ ਬਲ ਹੋਣ ਦੇ ਨਾਲ਼-ਨਾਲ਼ ਆਪਣੀ ਮੁਦਰਾ ਵੀ ਹੈ।

ਮਕਾਊ ਚੀਨ ਦਾ ਪਹਿਲਾ ਅਤੇ ਆਖ਼ਰੀ ਯੂਰਪੀ ਉਪਨਿਵੇਸ਼ ਹੈ। ਪੁਰਤਗਾਲੀ ਵਪਾਰੀ ਸਭ ਤੋਂ ਪਹਿਲਾਂ ਇੱਥੇ 16ਵੀਂ ਸਦੀ ਵਿੱਚ ਆ ਕੇ ਵਸੇ ਅਤੇ ਉਦੋਂ ਤੋਂ ਲੈ ਕੇ 20 ਦਸੰਬਰ 1999 ਤੱਕ, ਜਦੋਂ ਇਸਨੂੰ ਚੀਨ ਨੂੰ ਸਪੁਰਦ ਕੀਤਾ ਗਿਆ, ਮਕਾਊ ਦਾ ਰਾਜ ਪ੍ਰਬੰਧ ਪੁਰਤਗਾਲੀਆਂ ਦੇ ਅਧੀਨ ਰਿਹਾ। ਇੱਕ ਚੀਨੀ-ਪੁਰਤਗਾਲੀ ਸਾਂਝੇ ਐਲਾਨ ਦੇ ਹਤਾਰੇਖਾ ਦੇ ਪੰਜਾਹ ਸਾਲ ਬਾਅਦ ਤੱਕ ਯਾਨੀ ਘੱਟ ਤੋਂ ਘੱਟ 2049 ਤੱਕ ਮਕਾਊ ਨੂੰ ਇੱਕ ਉੱਚੇ ਦਰਜੇ ਦੀ ਸਵਾਇੱਤਤਾ ਹਾਸਲ ਰਹੇਗੀ। ਇੱਕ ਦੇਸ਼ ਦੋ ਪ੍ਰਣਾਲੀ ਵਿਵਸਥਾ ਦੇ ਤਹਿਤ ਮਕਾਊ ਦੀ ਰੱਖਿਆ ਅਤੇ ਵਿਦੇਸ਼ ਸਬੰਧਾਂ ਦੀ ਜ਼ਿੰਮੇਵਾਰੀ ਚੀਨ ਦੀ ਹੋਵੇਗੀ ਜਦੋਂ ਕਿ ਮਕਾਊ ਆਪਣਾ ਵਿਧੀਤੰਤਰ, ਪੁਲਿਸ ਬਲ, ਆਰਥਕ ਤੰਤਰ, ਸੀਮਾਸ਼ੁਲਕ ਨੀਤੀ, ਆਪ੍ਰਵਾਸਨ ਨੀਤੀ ਉੱਤੇ ਕਾਬੂ ਕਰਨ ਦੇ ਨਾਲ਼ ਵੱਖ ਵੱਖ ਅੰਤਰਰਾਸ਼ਟਰੀ ਸੰਗਠਨਾਂ ਅਤੇ ਘਟਨਾਵਾਂ ਵਿੱਚ ਆਪਣਾ ਨੁਮਾਇੰਦਾ ਅਜ਼ਾਦ ਤੌਰ ’ਤੇ ਭੇਜੇਗਾ।
# ਸੁੰਦਰਤਾ

ਫੁੱਲ ਪ੍ਰਕਿਰਤਕ ਸੁਹੱਪਣ ਦੀਆਂ ਸਭ ਤੋਂ ਵਧੀਆ ਉਦਾਹਰਨਾਂ ਵਿੱਚੋਂ ਇੱਕ ਮੰਨੇ ਜਾਂਦੇ ਹਨ
**ਸੁੰਦਰਤਾ** (ਅੰਗਰੇਜ਼ੀ: Beauty) ਕਿਸੇ ਵਿਅਕਤੀ, ਜਾਨਵਰ, ਸਥਾਨ, ਬਨਸਪਤੀ, ਜਾਂ ਕਿਸੇ ਕੁਦਰਤੀ ਚੀਜ਼ ਦੀ ਵਿਸ਼ੇਸ਼ਤਾਈ ਹੈ ਜਿਸਨੂੰ ਵੇਖਕੇ ਖੁਸ਼ੀ ਅਤੇ ਸੰਤੋਖ ਦਾ ਅਨੁਭਵ ਹੁੰਦਾ ਹੈ। ਸੁੰਦਰਤਾ ਦਾ ਅਧਿਐਨ ਸੁਹਜ ਸ਼ਾਸਤਰ, ਸਮਾਜ ਸ਼ਾਸਤਰ, ਸਮਾਜਕ ਮਨੋਵਿਗਿਆਨ, ਅਤੇ ਸੰਸਕ੍ਰਿਤੀ ਦੇ ਇੱਕ ਭਾਗ ਵਜੋਂ ਕੀਤਾ ਜਾਂਦਾ ਹੈ। ਆਦਰਸ਼ ਸੁੰਦਰਤਾ ਇੱਕ ਐਸੀ ਵਸਤ ਹੁੰਦੀ ਹੈ ਜੋ ਸੰਪੂਰਨਤਾ ਸਦਕਾ ਸਲਾਹੀ ਜਾਂਦੀ ਹੈ, ਜਾਂ ਇੱਕ ਵਿਸ਼ੇਸ਼ ਸੰਸਕ੍ਰਿਤੀ ਵਿੱਚ ਸੁੰਦਰਤਾ ਵਿਸ਼ੇਸ਼ ਸਿਫਤਾਂ ਨਾਲ ਭਰਪੂਰ ਹੁੰਦੀ ਹੈ।

ਸੁੰਦਰਤਾ ਦਾ ਅਨੁਭਵ ਅਕਸਰ ਸੰਤੁਲਿਤ ਅਤੇ ਕੁਦਰਤ ਨਾਲ ਇਕਸੁਰ ਹੁੰਦਾ ਹੈ, ਜੋ ਖਿੱਚ ਅਤੇ ਭਾਵਨਾਤਮਕ ਨਰੋਏਪਣ ਵੱਲ ਲੈ ਜਾਂਦਾ ਹੈ। ਕਿਉਂਕਿ ਇਹ ਇੱਕ ਵਿਅਕਤੀਪਰਕ ਅਨੁਭਵ ਹੋ ਸਕਦਾ ਹੈ, ਇਸ ਲਈ ਅਕਸਰ ਕਿਹਾ ਜਾਂਦਾ ਹੈ ਕਿ ਸੁੰਦਰਤਾ ਵੇਖਣ ਵਾਲੇ ਦੀ ਨਜ਼ਰ ਵਿੱਚ ਹੁੰਦੀ ਹੈ।

ਇੱਕ ਖੂਬਸੂਰਤ ਔਰਤ ਦੀ ਪ੍ਰਸ਼ੰਸਾ, ਬੋਰਿਸ ਪਸਤਰਨਾਕ ਨੇ ਕਿਹਾ ਸੀ ਕਿ ਉਸਦੀ ਖਿੱਚ ਦੇ ਰਹੱਸ ਦੀ ਥਾਹ ਪਾਉਣ ਦਾ ਕੰਮ ਜੀਵਨ ਦੀ ਬੁਝਾਰਤ ਨੂੰ ਸੁਲਝਾਉਣ ਦੇ ਸਮਾਨ ਹੈ। ਸੁੰਦਰਤਾ ਦਾ ਰਹੱਸ ਜੀਵਨ ਦਾ ਰਹੱਸ ਹੈ।

## ਹਵਾਲੇ
# ਥਾਮਸ ਪੇਨ

| ਥਾਮਸ ਪੇਨ |
| --- |
| ਤੇਲ ਚਿੱਤਰ (1880) |
| ਜਨਮ | 9 ਫਰਵਰੀ 1737 Thetford, Norfolk, Great Britain |
| ਮੌਤ | 8 ਜੂਨ 1809(1809-06-08) (ਉਮਰ 72) ਨਿਊਯਾਰਕ ਸਿਟੀ, ਨਿਊਯਾਰਕ, ਯੂ ਐਸ |
|  |
| ਕਾਲ | 18th-century philosophy |
| ਸਕੂਲ | Enlightenment, Liberalism, Radicalism, Republicanism |
| ਮੁੱਖ ਰੁਚੀਆਂ | ਰਾਜਨੀਤੀ, ਨੈਤਿਕਤਾ, ਧਰਮ |
|
ਪ੍ਰਭਾਵਿਤ ਕਰਨ ਵਾਲੇ
* ਵੋਲਤੇਅਰ, ਰੂਸੋ, ਜਾਨ ਲਾਕ, Religious Society of Friends, Montesquieu, ਬੈਂਜਾਮਿਨ ਫਰੈਂਕਲਿਨ
 |
|
ਪ੍ਰਭਾਵਿਤ ਹੋਣ ਵਾਲੇ
* ਥਾਮਸ ਜੈਫ਼ਰਸਨ, ਵਿਲੀਅਮ ਗਾਡਵਿਨ, ਮੇਰੀ ਵੋਲਸਟੋਨਕਰਾਫਟ, Pierre Victurnien Vergniaud, ਅਬਰਾਹਾਮ ਲਿੰਕਨ, ਥਾਮਸ ਐਡੀਸਨ, ਮਹਾਤਮਾ ਫੂਲੇ, Moncure D. Conway, ਬਰਟਰੈਂਡ ਰਸਲ, Christopher Hitchens, ਰਾਬਰਟ G. Ingersoll
 |
|  |
| ਦਸਤਖ਼ਤ |
|  |

**ਥਾਮਸ ਪੇਨ** (ਅੰਗਰੇਜ਼ੀ: Thomas Paine, 9 ਫਰਵਰੀ 1737 - 8 ਜੂਨ 1809) ਇੱਕ ਲੇਖਕ, ਕਾਢੀ, ਬੁੱਧੀਜੀਵੀ, ਕ੍ਰਾਂਤੀਕਾਰੀ ਅਤੇ ਸੰਯੁਕਤ ਰਾਜ ਅਮਰੀਕਾ ਦੇ ਰਾਸ਼ਟਰਪਿਤਾਮਿਆਂ ਵਿੱਚੋਂ ਇੱਕ ਸਨ। ਉਹਨਾਂ ਦਾ ਜਨਮ ਇੰਗਲੈਂਡ ਦੇ ਨਾਰਫਕ ਕਾਉਂਟੀ ਦੇ ਥਟਫਰਡ ਸ਼ਹਿਰ ਵਿੱਚ ਹੋਇਆ ਸੀ ਅਤੇ 1774 ਵਿੱਚ ਉਹ ਇੰਗਲੈਂਡ ਛੱਡ ਅਮਰੀਕਾ ਵਿੱਚ ਜਾ ਬਸੇ। ਉਹਨਾਂ ਨੇ ਸੰਨ 1776 ਦੀ ਅਮਰੀਕੀ ਕ੍ਰਾਂਤੀ ਵਿੱਚ ਅਹਿਮ ਭੂਮਿਕਾ ਨਿਭਾਈ।

## ਯਾਦਗਾਰਾਂ

* Monument to Paine by John Frazee in New Rochelle
* Statue in Bordentown, New Jersey
* Plaque honoring Paine at 10 rue de l'Odéon, Paris
* Statue in Thetford, Norfolk, England, Paine's birthplace
* Plaque on Thomas Paine Hotel, Thetford
* Commemorative plaque on the site of the former residence of Paine in Greenwich Village, New York City
# ਚੀਨੀ ਤਾਈਪੇ

"**ਚੀਨੀ ਤਾਈਪੇ**" ਇੱਕ ਸ਼ਬਦ ਹੈ ਜੋ ਵੱਖ-ਵੱਖ ਅੰਤਰਰਾਸ਼ਟਰੀ ਸੰਸਥਾਵਾਂ ਅਤੇ ਟੂਰਨਾਮੈਂਟਾਂ ਵਿੱਚ ਸਮੂਹਾਂ ਜਾਂ ਪ੍ਰਤੀਨਿਧ ਮੰਡਲਾਂ ਲਈ ਵਰਤਿਆ ਜਾਂਦਾ ਹੈ ਜੋ ਰਿਪਬਲਿਕ ਆਫ਼ ਚਾਈਨਾ (ਆਰਓਸੀ) ਦੀ ਨੁਮਾਇੰਦਗੀ ਕਰਦੇ ਹਨ, ਇੱਕ ਦੇਸ਼ ਜੋ ਆਮ ਤੌਰ 'ਤੇ ਤਾਈਵਾਨ ਵਜੋਂ ਜਾਣਿਆ ਜਾਂਦਾ ਹੈ।

## ਚੀਨੀ ਤਾਈਪੇ ਦੇ ਝੰਡਿਆਂ ਦੀ ਗੈਲਰੀ

* ਲੋਕਰਾਜ ਦਾ ਝੰਡਾ, ਓਲੰਪਿਕ ਅਤੇ ਹੋਰ "ਨੀਚੀ ਤਾਈਪੇ" ਝੰਡਾਂ ਵਿੱਚ ਵਰਤੇ ਜਾਂਦੇ ਹਨਚਿੱਟੇ ਸੂਰਜ ਦੇ ਚਿੰਨ੍ਹ ਨਾਲ ਨੀਲੇ ਅਸਮਾਨਦਾ ਮੂਲ
* ਲੋਕੀ ਤਾਈਪੇ ਓਲੰਪਿਕ ਝੰਡਾ
* ਚੀਨੀ ਤਾਈਪੇ ਪੈਰਾਓਲੰਪਿਕ ਝੰਡਾ
* ਲੋਕੀ ਤਾਈਪੇ ਜਾਣਕਾਰੀ ਦਾ ਝੰਡਾ
* ਲੋਕੀ ਤਾਈਪੇ ਯੂਨੀਵਰਸੀਆਝੰਡਾ
* ਲੋਕੀ ਤਾਈਪੇ ਵਿਸ਼ਵ ਸੰਸਾਰਝੰਡਾ
* ਲੋਕੀ ਤਾਈਪੇ ਸੱਦਾ ਰੋਬੋਟਿਕਸ ਦਾਝੰਡਾ
* ਦੀ ਤਾਈਪੇ ਵਾਲੀਬਾਲ ਝੰਡਾ
* ਰਾਹਵਾਚ ਵਰਲਡ ਵਿੱਚ ਜਾਣੀ ਤਾਈਪੇ ਦਾ ਝੰਡਾ।

## ਨੋਟਸ

## ਹਵਾਲੇ

## ਬਾਹਰੀ ਲਿੰਕ

* ਚੀਨੀ ਤਾਈਪੇ ਦੇ ਝੰਡੇ ਨਾਲ ਸੰਬੰਧਿਤ ਮੀਡੀਆ ਵਿਕੀਮੀਡੀਆ ਕਾਮਨਜ਼ ਉੱਤੇ ਹੈ
* (Chinese ਵਿੱਚ) 國民體育季刊 No. 156. Focus Topic: Olympic Model
* Chinese Taipei Olympic Committee Archived 2024-04-16 at the Wayback Machine. Official Website
# ਚੰਡੋਲ

ਲੰਡਨ ਆਈ, ਭਾਵ ਲੰਡਨ ਦੀ ਅੱਖ, 1999 ਤੋਂ 2006 ਤੱਕ ਦੁਨੀਆ ਦਾ ਸਭ ਤੋਂ ਉੱਚਾ ਚੰਡੋਲ ਸੀ।
**ਚੰਡੋਲ** ਇੱਕ ਗ਼ੈਰ-ਇਮਾਰਤੀ ਢਾਂਚਾ ਹੁੰਦਾ ਹੈ ਜਿਸ ਵਿੱਚ ਇੱਕ ਸਿੱਧੇ ਖੜ੍ਹੇ ਕੀਤੇ ਚੱਕੇ ਦੀ ਰਿਮ ਉੱਤੇ ਲੋਕਾਂ ਨੂੰ ਝੂਟੇ ਦੇਣ ਵਾਲ਼ੇ ਅੰਗ ਇਸ ਤਰ੍ਹਾਂ (ਆਮ ਤੌਰ ਉੱਤੇ ਮੁਸਾਫ਼ਰ-ਕਾਰ, ਕੈਬਿਨ, ਕੈਪਸੂਲ ਜਾਂ ਗੰਡੋਲੇ ਆਖਿਆ ਜਾਂਦਾ ਹੈ) ਲੱਗੇ ਹੁੰਦੇ ਹਨ ਕਿ ਜਦੋਂ ਚੱਕਾ ਘੁੰਮਦਾ ਹੈ ਤਾਂ ਇਹ ਲੋਕ ਧਰਤੀ ਦੀ ਖਿੱਚ ਕਰ ਕੇ ਸਿੱਧੇ ਰਹਿੰਦੇ ਹਨ।

ਪੰਜਾਬ ਦੇ ਕਈ ਤਿਉਹਾਰਾਂ ਅਤੇ ਮੇਲਿਆਂ ਵਿੱਚ ਇਹ ਆਮ ਵਿਖਾਈ ਦਿੰਦੇ ਹਨ।